[pic] | KOMISIA EURÓPSKYCH SPOLOČENSTIEV |

Brusel, 14.11.2008

KOM(2008) 750 v konečnom znení

OZNÁMENIE KOMISIE RADE A EURÓPSKEMU PARLAMENTU

HLAVNÝ PLÁN MANAŽMENTU LETOVEJ PREVÁDZKY (HLAVNÝ PLÁN ATM)

OZNÁMENIE KOMISIE RADE A EURÓPSKEMU PARLAMENTU

HLAVNÝ PLÁN MANAŽMENTU LETOVEJ PREVÁDZKY (HLAVNÝ PLÁN ATM)

(Text s významom pre EHP)

1. ÚVOD

Hlavný plán ATM poskytuje cestovnú mapu pre fázu vývoja a fázu zavádzania programu SESAR, ktorý predstavuje technologický pilier politiky jednotného európskeho vzdušného priestoru. Program SESAR je zameraný na vývoj novej generácie systému manažmentu letovej prevádzky, ktorý dokáže zaistiť bezpečnosť a efektívnosť leteckej dopravy v celej Európe počas budúcich tridsiatich rokov.

Cieľom tohto oznámenia je v prvom rade podporiť schválenie hlavného plánu SESAR Radou ako prvotného hlavného plánu ATM. Podľa požiadavky Rady obsahuje hodnotenie hlavného plánu programu SESAR s osobitným zameraním na životné prostredie a riadenie rizík[1]. Toto schválenie je predpokladom prijatia hlavného plánu ATM správnou radou spoločného podniku SESAR[2].

Po druhé, na základe uznania, že hlavný plán ATM je vyvíjajúcim sa dokumentom[3], toto oznámenie ponúka proces aktualizácie hlavného plánu ATM. Týmto procesom sa potvrdzuje ústredná úloha spoločného podniku SESAR a jeho správnej rady v rámci riadenia hlavného plánu ATM a zároveň zabezpečuje, aby každej významnej zmene predchádzal formálny proces, prostredníctvom ktorého môžu členské štáty naďalej vykonávať svoju kontrolu[4].

2. HLAVNÝ PLÁN ATM

2.1. Stavať na fáze definovania programu SESAR

Fázu definovania programu SESAR spolufinancovali Spoločenstvo a Eurocontrol. Vykonalo ju konzorcium SESAR vytvorené prostredníctvom zmluvnej dohody, na základe ktorej sa spojili sily a odborné poznatky všetkých príslušných zainteresovaných strán ATM. Konzorcium SESAR predstavovalo jedinečnú iniciatívu, vďaka ktorej sa podarilo zhromaždiť najlepšie odborné poznatky v oblasti ATM v Európe.

Fáza definovania programu SESAR priniesla viacero výsledkov, ktoré tvoria základ vývoja a implementácie novej koncepcie ATM so zameraním na výskumné, vývojové a schvaľovacie činnosti, po ktorých sa začne koordinované zavádzanie[5].

Spomedzi výsledkov fázy definovania programu SESAR je základným kameňom hlavný plán programu SESAR, v ktorom sa integrujú oblasti zlepšenia výkonu, prvky cieľovej koncepcie ATM, ako aj analýza nákladov a prínosov a stanovuje sa cestovná mapa implementácie a zlepšenia prevádzky v rámci súdržného pracovného programu SESAR. Komisia preto navrhuje schváliť práve hlavný plán programu SESAR ako prvotný hlavný plán ATM.

2.2. Hlavný plán SESAR

2.2.1. Ciele

Hlavný plán programu SESAR definuje na najvyššej úrovni spôsob, ako sa má vyvíjať a zavádzať nový systém ATM podporujúci novú koncepciu ATM nevyhnutnú pre významný prínos v rámci celkových cieľov politiky jednotného európskeho vzdušného priestoru.

2.2.2. Nová koncepcia ATM

Príspevky programu SESAR k celkovým cieľom jednotného európskeho vzdušného priestoru budú výsledkom úplne nového prístupu k manažmentu letovej prevádzky, ktorý je známy ako koncepcia prevádzky programu SESAR[6]. Toto sú jej hlavné prvky:

1. presun od prevádzky na základe rozdelenia vzdušného priestoru k prevádzke na základe trás , aby každé lietadlo letelo po svojej uprednostňovanej trase a dodržalo čas príletu,

2. kooperatívne plánovanie , aby všetky strany podieľajúce sa na manažmente letov, od odletového východu k príletovému vchodu, mohli plánovať svoje činnosti na základe výkonu systému[7],

3. dynamický manažment vzdušného priestoru prostredníctvom posilnenej koordinácie civilných a vojenských orgánov,

4. nové technológie poskytujúce presnejšiu palubnú navigáciu a optimálne odstupy lietadiel s cieľom maximalizovať kapacitu vzdušného priestoru a letísk. Nové technológie budú zabudované do harmonizovanej a interoperabilnej technickej architektúry a zároveň budú podporovať potreby všetkých európskych regiónov,

5. ústredná úloha ľudského faktora so značnou podporou moderných nástrojov s cieľom umožniť bezpečnú prácu bez nadmerného tlaku.

2.2.3. Cesta vpred: Implementačné balíky a úrovne služieb

Hlavný plán programu SESAR pozostáva z troch implementačných balíkov, z ktorých má každý dve úrovne služieb. Viac informácií o implementačných balíkoch a úrovniach služieb sa poskytuje v prílohe A.

2.3. Hodnotenie hlavného plánu SESAR

Komisia považuje výsledok fázy definovania programu SESAR za súčasné najspoľahlivejšie východisko pre položenie základov nadchádzajúcich fáz vývoja a zavádzania programu SESAR.

Výsledok fázy definovania programu SESAR však nemožno pokladať za konečný plán. Po fáze definovania[8] bude teraz nasledovať fáza vývoja, ktorej výsledkom bude schválenie nových technológií na zlepšenie výkonu a služieb a konsolidácia hlavného plánu ATM. Hlavný plán ATM je preto svojou podstatou živým dokumentom.

Cieľom nasledujúcich odsekov je poskytnúť prehľad tém, ktoré by sa mali podľa očakávania ďalej konsolidovať počas fázy vývoja.

2.3.1. Dosiahnutie spoločenských cieľov

Komisia v roku 2005 vyhlásila politickú víziu a hlavné ciele pre jednotný európsky vzdušný priestor a jeho technologický pilier:

- umožniť trojnásobné zvýšenie kapacity, čím sa zároveň znížia meškania, a to na zemi aj vo vzduchu,

- zlepšiť výkonnosť z hľadiska bezpečnosti o súčiniteľ 10,

- umožniť zníženie vplyvu letov na životné prostredie o 10 % a

- poskytovať služby ATM užívateľom vzdušného priestoru za cenu nižšiu najmenej o 50 %.

Fáza definovania programu SESAR sa ukončila zistením, že ATM môže významne prispieť k dosiahnutiu týchto cieľov. Toto sú súčasné ciele programu SESAR na rok 2020[9]:

- zvýšenie kapacity v porovnaní s rokom 2004 o 73 %,

- s tým súvisiace zvýšenie bezpečnosti, aby sa celkový počet nehôd a vážnych alebo rizikových incidentov spôsobených ATM nezvyšoval ani pri raste premávky,

- zníženie vplyvu každého letu na životné prostredie o 10 % v porovnaní s rokom 2005 a

- zníženie nákladov každého letu o 50 % v porovnaní s rokom 2004.

Spoločný podnik SESAR bude neustále prehodnocovať príspevok programu SESAR k spoločenským cieľom stanoveným Komisiou a aktualizovať ho prostredníctvom budúcich verzií hlavného plánu ATM.

2.3.2. Životné prostredie

Program SESAR svojimi dvoma hlavnými cieľmi v oblasti životného prostredia odzrkadľuje rastúci environmentálny tlak a jeho význam v rámci spoločenstva ATM. Ide o tieto ciele:

- Dosiahnuť zníženie emisií. Cieľom SESAR na rok 2020 je dosiahnuť 10-percentné úspory paliva pri každom lete v dôsledku zlepšenia samotného ATM a tým umožniť 10-percentné zníženie emisií plynov pri každom lete;

- Zlepšiť manažment emisií hluku a ich vplyv : zabezpečiť, aby sa pri každom lete znížili na najmenšiu možnú mieru.

Ak by sa vo fáze vývoja ukázalo, že samotnými vylepšeniami ATM nie je možné dosiahnuť uvedené ciele, primeraná koordinácia programu SESAR a iniciatívy Čisté nebo[10] by umožnila pristúpiť na nevyhnutné kompromisy medzi týmito dvomi iniciatívami, aby sa zabezpečilo, že spojením ich prínosov zostanú ekologické ciele dosiahnuteľné. Akýkoľvek vývoj vzhľadom na očakávaný príspevok programu SESAR k zníženiu vplyvu leteckej dopravy na životné prostredie sa musí brať do úvahy v budúcich verziách hlavného plánu ATM.

2.3.3. Interoperabilita a normalizácia

Interoperabilita je kľúčom k úspechu programu SESAR. Užívatelia vzdušného priestoru jasne vyjadrili potrebu lietať po celom svete s jedným palubným zariadením, ktoré je interoperabilné s každým pozemným systémom ATM: so systémom SESAR v Európe, Nextgen v Spojených štátoch a akýmkoľvek rozšírením týchto dvoch systémov alebo ekvivalentnou technologickou iniciatívou v ostatných regiónoch sveta[11].

Interoperabilita si vyžaduje medzinárodne dohodnuté štandardy a normy. Vývojová fáza programu SESAR poskytne technický základ na ich vymedzenie. Vypracuje sa cestovná mapa normalizácie, ktorá sa bude neustále aktualizovať, a to v rámci osobitnej kapitoly hlavného plánu ATM. Umožní zainteresovaným stranám ATM predvídať a koordinovať svoje úsilia s cieľom uľahčiť prijímanie technických návrhov SESAR, ako sú štandardy a normy, príslušnými úradmi pre normalizáciu.

2.3.4. Zavádzanie

Fáza zavádzania programu SESAR pozostáva z postupnosti troch implementačných balíkov spolu s prevádzkovými zlepšeniami. Zavádzanie implementačných balíkov má oporu v existujúcom právnom rámci Spoločenstva (vykonávacie predpisy a špecifikácie Spoločenstva). Vytvorí sa tak regulačná cestovná mapa, ktorú vyvinie Komisia a ktorá sa bude udržiavať v súlade s hlavným plánom ATM.

Zistenia v rámci fázy vývoja a vývojové zmeny potrieb zainteresovaných strán v oblasti ATM si vyžadujú neustále vyhodnocovanie týchto implementačných balíkov s cieľom konsolidovať súhlas a podporu všetkých zainteresovaných strán.

Dnes je aktuálny implementačný balík 1. Poskytuje základ, na ktorom budú stavať ďalšie balíky. Prevádzkové zlepšenia, ktoré obsahuje, sa budú prehodnocovať, aby sa zabezpečilo, že splnia najnaliehavejšie očakávania. Vývoj implementačného balíka 1 sa bude zachytávať pomocou aktualizácie hlavného plánu ATM.

2.3.5. Ekonomická analýza

Práca v rámci fázy definovania programu SESAR v oblasti stanovenia východiskovej ekonomickej analýzy a analýzy nákladov a prínosov sa musí neustále preskúmavať vzhľadom na vývoj hlavného plánu ATM. Okrem toho sa stále vyžaduje posúdenie konkrétnych mechanizmov financovania implementačného balíka 1[12]. Zároveň je potrebné vypracovať osobitné ekonomické analýzy pre vojenské lietadlá, bezpilotné lietadlá, všeobecné letectvo, letectvo na obchodné účely vrátane veľmi ľahkých prúdových lietadiel a helikoptér.

Konsolidácia celkovej ekonomickej analýzy SESAR a vypracovanie osobitných ekonomických analýz sa bude musieť odzrkadliť v budúcich verziách hlavného plánu ATM.

2.3.6. Riadenie rizík

Rada vyzvala Komisiu, aby zabezpečila, že spoločný podnik zavedie proces riadenia rizík[13]. Hlavný plán programu SESAR poskytuje základ pre proces riadenia rizík s včasným odhalením hlavných rizík a následnými zmierňujúcimi krokmi.

Toto sú hlavné riziká vzhľadom na poskytovanie služieb:

- nedostatok homogénnosti pri zavádzaní implementačného balíka 1,

- nedostatok riadenia vo fáze zavádzania, ktorý vedie k neúspešnému zavedeniu implementačných balíkov 2 a 3,

- nedostatok investícií kľúčových zainteresovaných strán do programu SESAR,

- neúspech a/alebo meškanie pri vývoji alebo schvaľovaní progresívnych technológií potrebných na podporu novej koncepcie ATM,

- neúspech a/alebo meškanie pri implementácii celosystémovej správy informácií

Toto sú hlavné riziká vzhľadom na inštitucionálne otázky a otázky riadenia:

- nedostatočná podpora procesu zavádzania zo strany regulačného rámca,

- zlyhanie v riadení ľudských zdrojov v čase zmien,

- absencia defragmentácie alebo neskorá defragmentácia európskeho vzdušného priestoru.

S cieľom riadiť tieto riziká efektívne sa určilo viac ako 40 zmierňujúcich opatrení, z ktorých sa už viac ako 25 vykonalo a výrazné zníženie rizika sa očakáva od roku 2009[14]. Každá aktualizácia hlavného plánu ATM bude obsahovať preskúmanie rizík s vysokou prioritou a príslušných zmierňujúcich opatrení.

2.4. Schválenie hlavného plánu SESAR ako hlavného plánu ATM

Na základe uvedeného hodnotenia Komisia navrhuje Rade, aby schválila hlavný plán pre program SESAR ako hlavný plán ATM[15]. Schválenie hlavného plánu programu SESAR ako prvotného hlavného plánu ATM neznamená pre členské štáty záväzky väčšie ako tie, ktoré sú stanovené v uznesení Rady o začatí fázy vývoja programu SESAR[16].

3. RIADENIE HLAVNÉHO PLÁNU ATM

Keďže hlavný plán je dokument vo vývoji , je potrebné dohodnúť proces prijímania jeho budúcich aktualizácií. Je to tým dôležitejšie, že aktualizácie hlavného plánu ATM bude prijímať správna rada spoločného podniku SESAR[17].

3.1. Smerom k prvému prijatiu hlavného plánu ATM

Celý proces sa začína tým, že Rada schváli hlavný plán programu SESAR ako prvotný hlavný plán ATM. Potom nasledujú tieto kroky:

- Komisia oznámi hlavný plán ATM pre informáciu Európskemu parlamentu[18],

- Komisia informuje spoločný podnik SESAR o schválení hlavného plánu ATM,

- Správna rada prijme hlavný plán ATM, ktorý predtým schválila Rada[19].

3.2. Životný cyklus hlavného plánu ATM

Keď správna rada prijme hlavný plán ATM, spoločný podnik dostane základ potrebný na vytvorenie svojho pracovného programu.

Hlavný plán ATM potom vstúpi do svojho bežného životného cyklu, v rámci ktorého má riadenie hlavného plánu ATM na starosti spoločný podnik SESAR. Vždy, keď je významná[20] aktualizácia hlavného plánu ATM prichystaná pre správnu radu[21] na preskúmanie, vykonajú sa tieto kroky:

- Keď je významná zmena hlavného plánu ATM prichystaná pre správnu radu na preskúmanie, doručí sa všetkým jej členom vrátane Komisie.

- Komisia aktualizáciu hlavného plánu ATM navrhnutú spoločným podnikom SESAR predloží Výboru pre jednotný vzdušný priestor s cieľom prijať pozíciu Spoločenstva k tomuto návrhu[22]. Prostredníctvom tejto konzultácie členské štáty naďalej vykonávajú kontrolu nad hlavným plánom ATM a jeho vykonávaním.

- Komisia vyjadrí pozíciu Spoločenstva v rámci správnej rady pri hlasovaní o prijatí aktualizácie hlavného plánu ATM[23].

4. IMPLEMENTÁCIA HLAVNÉHO PLÁNU ATM

Za implementáciu hlavného plánu ATM je zodpovedný spoločný podnik SESAR[24].

Komisia bude Rade a Európskemu parlamentu podávať pravidelné správy o napredovaní spoločného podniku v implementácii hlavného plánu ATM[25].

Komisia bude zároveň monitorovať súdržnosť s globálnym implementačným plánom ICAO.

5. ZÁVER

Hlavný plán ATM je kľúčovým prvkom implementácie politiky jednotného európskeho vzdušného priestoru. Jeho schválením sa urýchli naliehavo požadovaný technologický vývoj súčasných systémov ATM na podporu novej koncepcie ATM programu SESAR a jeho hlavný prínos pre spoločenské ciele jednotného európskeho vzdušného priestoru.

Komisia vyzýva Radu, aby schválila hlavný plán programu SESAR ako prvotný hlavný plán ATM, ako aj postup aktualizácie hlavného plánu ATM.

ANNEX A

THE ATM MASTER PLAN OVERVIEW: SESAR IMPLEMENTATION PACKAGES AND SERVICE LEVELS

The overall plan for the development and deployment of SESAR and its corresponding network is illustrated in Figure 1 below.

[pic]

Figure 1 - Master Plan Overview

Services levels 0 to 5 are shortly described in the table below.

Service levels | 0 | 1 | 2 | 3 | 4 | 5 |

Key achievements | Rolling out best practises | Preparing trajectory based operations | Implementing net-centric trajectory management | Achieving advanced automation on a shared trajectory environment | Extending operations with advanced separation modes | Accommodating full 4 dimension trajectory management based on user preferred routes |

Key dates[26] | Now / 2012 | 2009 / 2013 | 2013 / 2019 | 2017 / 2020 | 2020/2025 | From 2025 |

Examples of operational improvements[27] | Continuous descent approach Flexible air traffic control sectors Continuous climb departure Initial data-link Automatic flight conformance monitoring Basic departure management Arrival management Ground based safety nets Runway occupancy time optimisation techniques | Interactive rolling network operations plan Manual user driven prioritisation process Arrival/departure management integration Airborne traffic awareness in flight and on ground Airborne and on ground traffic separation Improved low visibility procedure | Full set of complexity management tools Airborne spacing, sequencing and merging 2 dimension precision trajectory clearances on pre-defined routes Automatic surface movement planning and routing Separation adjustment based on wake vortex detection | Dynamic terminal areas and flexible military areas Dynamic air traffic flow management using reference business trajectory Dynamic reference business trajectory revision using data-link 2 dimension precision trajectory clearances on user preferred routes 3 dimension precision trajectory clearances on pre-defined routes Full set of advanced controllers tools Automatic airborne separation | Dynamic mobile areas Free routing outside terminal areas 3 dimension precision trajectory clearances on user preferred routes Delegation of the separation 1 to 1 aircraft for crossing/passing manoeuvres Advanced safety nets with full compatibility between ground based and airborne tools Use of synthetic vision in low visibility conditions Remotely controlled aerodrome | Real time adaptation of air traffic control sectors Aircraft spacing self adjustment based on wake vortex detection Delegation of the separation 1 to several aircraft 4 dimension precision trajectory clearances on user preferred routes |

Table 1: overview of SESAR service levels 0 to 5

[1] Uznesenie Rady o vývoji programu SESAR prijaté 9. októbra 2008, články 5 a 9.

[2] Nariadenie Rady č. 219/2007 z 27. februára 2007, článok 5 ods. 1.

[3] Uznesenie Rady o vývoji programu SESAR prijaté 9. októbra 2008, článok 6.

[4] Uznesenie Rady o vývoji programu SESAR prijaté 9. októbra 2008, článok 7.

[5] Toto je 6 hlavných cieľov fázy definovania programu SESAR: D1- Rámec leteckej dopravy (ref. V3.0, júl 2006); D2- Výkonnostný cieľ (ref. DLM-0607-001-02-00a, december 2006); D3- Cieľová koncepcia ATM (ref. DLM-0612-001-02-00a, september 2007); D4- Postupnosť zavádzania (ref. DLM-0706-001-02-00, január 2008); D5- Hlavný plán SESAR (ref. DLM-0710-001-02-00, apríl 2008); D6- pracovný program na roky 2008-2013 (ref. DLM-0710-002-02-00, apríl 2008); možno ich stiahnuť na adrese https://www.atmmasterplan.eu.

[6] Koncepcia prevádzky je podrobný opis uplatňovania prevádzkovej koncepcie. Identifikuje funkcie a procesy, ich vzájomné vzťahy a informačné toky; príslušných aktérov, ich úlohy a zodpovednosti.

[7] Kooperatívne plánovanie podporí celosystémový informačný systém (SWIM), ktorý bude poskytovať príslušné aktuálne informácie všetkým zúčastneným stranám.

[8] Podľa uznesenia Rady o vývoji programu SESAR prijatého 9. októbra 2008, článok 4.

[9] SESAR D5 – Hlavný plán SESAR (ref. DLM-0710-001-02-00, apríl 2008) §2.1.1; Dosiahnutie tejto výkonnosti sa bude hodnotiť podľa hlavných ukazovateľov výkonnosti vymedzených pre program SESAR, odvodených od noriem Medzinárodnej organizácie pre civilné letectvo (ICAO). Príklady: Ročný počet letov IFR v Európe (kapacita), celkové ročné náklady na let (efektívnosť nákladov), odlety plánovaných letov načas (účinnosť). Existujú aj ďalšie kľúčové ukazovatele výkonnosti na hodnotenie flexibilnosti, predvídateľnosti, bezpečnosti a ekologickej udržateľnosti (pozri D5 §2.1).

[10] Čisté nebo je spoločná technologická iniciatíva, v rámci ktorej sa vyvinú prelomové technológie, ktorými sa významne zlepší vplyv leteckej dopravy na životné prostredie. Viac informácií na stránke http://www.cleansky.eu.

[11] Výsledok fóra ICAO o integrácii a harmonizácii programov NextGen a SESAR do globálneho rámca ATM, ktoré sa konalo v Montreale od 8. do 10. septembra 2008.

[12] Nenávratné granty, odloženie odpisových nákladov, finančné stimuly.

[13] Uznesenie Rady o vývoji programu SESAR prijaté 9. októbra 2008, článok 9.

[14] SESAR D5 – Hlavný plán SESAR (ref. DLM-0710-001-02-00, apríl 2008) § 5.

[15] V súlade s požiadavkou uvedenou v článku 1 ods. 2 nariadenia Rady č. 219/2007 z 27. februára 2007 o zriadení spoločného podniku SESAR.

[16] Uznesenie Rady o vývoji programu SESAR prijaté 9. októbra 2008.

[17] Nariadenie Rady č. 219/2007 z 27. februára 2007, príloha článok 5 ods.1 písm. a).

[18] Nariadenie Rady č. 219/2007 z 27. februára 2007, článok 1 ods. 3.

[19] Nariadenie Rady č. 219/2007 z 27. februára 2007, príloha článok 5 ods. 1 písm. a).

[20] Významná zmena znamená zmenu, ktorá má vplyv na investície (náklady), výkonnosť (prínos) alebo čas. Nevýznamné zmeny rieši spoločný podnik SESAR interne. Proces, ktorý sa má uplatňovať v prípade nevýznamných aktualizácií, nie je v rozsahu pôsobnosti tohto oznámenia.

[21] Spoločný podnik SESAR vyvinul ako súčasť svojho pracovného programu pracovný balík úplne venovaný starostlivosti o hlavný plán ATM (WP C). Tento pracovný balík je v súlade s procesmi na vysokej úrovni opísanými v tomto oznámení.

[22] Nariadenie Rady č. 219/2007 z 27. februára 2007, článok 5 ods. 4 a rozhodnutie Rady č. 1999/468/ES z 28. júna 1999.

[23] Nariadenie Rady č. 219/2007 z 27. februára 2007, príloha článok 4 ods. 6.

[24] Nariadenie Rady č. 219/2007 z 27. februára 2007, článok 1 ods. 5 a uznesenie Rady o vývoji programu SESAR prijaté 9. októbra 2008, článok 9.

[25] Nariadenie Rady č. 219/2007 z 27. februára 2007, článok 3.

[26] Two dates are presented for each service level. The first date means some features of the service level are available in some specific areas. The second date means full service level is available in most areas.

[27] Refer to SESAR D5 - SESAR Master Plan (ref. DLM-0710-001-02-00, April 2008) §3 for full list of operational improvements arranged by lines of changes